Csongrád Város Polgármesterétől

Száma: Ref/30-1/2022.

Témafelelős: Cseri Gábor

ELŐTERJESZTÉS

## Csongrád Városi Önkormányzat Képviselő-testülete 2022. február 24. napján tartandó ülésére

Tárgy: Javaslat óvodai beíratások időpontjára a 2022/2023-as nevelési évet érintően

**Tisztelt Képviselő-testület!**

„A nemzeti köznevelésről” szóló 2011. évi CXC. törvény (továbbiakban: Nkt.) 83.§ (2) b) pontja alapján a fenntartó dönt az óvodai általános felvételi időpontról.

„A nevelési-oktatási intézmények működéséről és a köznevelési intézmények névhasználatáról” szóló 20/2012. (VIII.31.) EMMI rendelet 20.§ (1) bekezdése rögzíti, hogy a beiratkozásra a tárgyév április 20-a és május 20-a között kerülhet sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal közleményt vagy hirdetményt tesz közzé a saját és az óvoda honlapján.

Tekintettel a fenti jogszabályi hivatkozásokra, valamint az intézmény igazgatójával történt egyeztetésre javaslom a fenntartónak, hogy a Csongrádi Óvodák Igazgatósága beíratását az alábbi időpontokra tűzze ki:

A csongrádi tagintézményekben 2022. április 20-21. (szerda, csütörtök) 7.00-17.00 óra között.   
Helyszín: Galéria Földszinti tárgyaló terme, Csongrád, Kossuth tér 7.

A bokrosi városrész tagintézményében 2022. április 22. (péntek) 8.00-16.00 óra között.   
Helyszín: Bokrosi „Napsugár” Óvoda, Csongrád-Bokros, Gyójai u. 1.

**Kérem a Tisztelt Képviselő-testületet az előterjesztés megtárgyalására és a határozati javaslat elfogadására.**

**Határozati javaslat**

Csongrád Városi Önkormányzat Képviselő-testülete megtárgyalta a **„Javaslat óvodai beíratások időpontjára a 2022/2023-es nevelési évet érintően”** című előterjesztést, és az alábbi döntést hozza:

1. A Képviselő-testület a Csongrádi Óvodák Igazgatósága óvodai beiratkozását az alábbi időpontokra tűzi ki:

Csongrád: 2022. április 20-21. (szerda, csütörtök) 7.00-17.00 óra között.

Csongrád-Bokros: 2022. április 22. (péntek) 8.00-16.00 óra között.

1. A Képviselő-testület felkéri a jegyzőt, hogy a beiratkozással kapcsolatos jogszabály szerinti tartalmú hirdetmény közzétételéről gondoskodjon.

Felelős: Dr. Juhász László jegyző

Határidő: 2022. március 20.

Erről jegyzőkönyvi kivonaton értesítést kap:

1. Képviselő-testület tagjai
2. Cseri Gábor, alpolgármester és általa:
3. az érintettek

Csongrád, 2022. február 15. Bedő Tamás

polgármester